Lucretius
E Vicipaedia
Titus Lucretius Carus (ca. 99 - 55 a.C.n.) poeta et philosophus epicureus erat cuius magnum opus De Rerum Natura a nonnullis esse summum opus poëticae Latinae dicitur.
- 
- E tenebris tantis tam clarum extollere lumen
 qui primus potuisti inlustrans commoda vitae,
 te sequor, o Graiae gentis decus, inque tuis nunc
 ficta pedum pono pressis vestigia signis,
 non ita certandi cupidus quam propter amorem
 quod te imitari aveo; quid enim contendat hirundo
 cycnis, aut quid nam tremulis facere artubus haedi
 consimile in cursu possint et fortis equi vis?
 tu, pater, es rerum inventor, tu patria nobis
 suppeditas praecepta, tuisque ex, inclute, chartis,
 floriferis ut apes in saltibus omnia libant,
 omnia nos itidem depascimur aurea dicta,
 aurea, perpetua semper dignissima vita.
 nam simul ac ratio tua coepit vociferari
 naturam rerum divina mente coorta
 diffugiunt animi terrores, moenia mundi
 discedunt. totum video per inane geri res.
 apparet divum numen sedesque quietae,
 quas neque concutiunt venti nec nubila nimbis
 aspergunt neque nix acri concreta pruina
 cana cadens violat semper[que] innubilus aether
 integit et large diffuso lumine ridet...
 
- E tenebris tantis tam clarum extollere lumen
- 
- (T. Lucretii Liber III / 1 - 22)
 
Illustrissimus ex epicureorum philosophorum, Lucretius natus est anno 94 a.C.n. et mortuus anno aetatis 44, ut scribit Hieronymus in Chronicis Eusebii suis. Idem est auctor Lucretium se propria manu interfecisse, quod insanus esset potionis amatoriae causa.
[recensere] Nexus externi
|  | Vicicitatio habet citationes quae ad Lucretius spectant. | 
- T. Lucetius Carus: "De Rerum Natura" et etiam "De Rerum Natura"
- Ioannes Wolfgangus Goethe: "Vermächtnis"
- Albertus Einstein: "Primae conversionis germanae epilogus, anno MCMXXIV
|  | Haec stipula ad scriptorem spectat. Amplifica, si potes! | 




